আর্মেনীয় ফুটবল অ্যাসোসিয়েশন

আর্মেনীয় ফুটবল অ্যাসোসিয়েশন (আর্মেনীয়: Հայաստանի Ֆուտբոլի Ֆեդերացիա, ইংরেজি: Football Federation of Armenia; এছাড়াও সংক্ষেপে এফএফএ নামে পরিচিত) হচ্ছে আর্মেনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালের ১৮ই জানুয়ারি তারিখে প্রতিষ্ঠিত হয়েছে। এটি প্রতিষ্ঠার বছরেই সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আর্মেনিয়ার রাজধানী ইয়েরেভানে অবস্থিত। এই সংস্থাটি আর্মেনিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আর্মেনীয় প্রিমিয়ার লীগ, আর্মেনীয় প্রথম লীগ, আর্মেনীয় কাপ, এবং আর্মেনীয় সুপার কাপের মতো প্রতিযোগিতার সকল কার্যক্রম পরিচালনা করে। এফএফএকে গোল কর্মসূচির অভ্যন্তরে ফিফার দ্বারা সিন্থেটিক ফুটবল টার্ফ পিচ দেওয়া হয়েছিল। বর্তমানে আর্মেনীয় ফুটবল অ্যাসোসিয়েশনের সভাপতির দায়িত্ব পালন করছেন আর্মেন মেলিকবেকেয়ান এবং সাধারণ সম্পাদকের দায়িত্ব পালন করছেন আর্তুর আজারিয়ান। কর্মকর্তা ৭ সেপ্টেম্বর ২০২০ পর্যন্ত হালনাগাদকৃত। তথ্যসূত্র বহিঃসংযোগ দাপ্তরিক ওয়েবসাইট (আর্মেনীয়) (ইংরেজি) (রুশ) ফিফা-এ আর্মেনীয় ফুটবল অ্যাসোসিয়েশন ওয়েব্যাক মেশিনে আর্কাইভকৃত ২৩ সেপ্টেম্বর ২০১৮ তারিখে (ইংরেজি) উয়েফা-এ আর্মেনীয় ফুটবল অ্যাসোসিয়েশন (ইংরেজি)